section_heading: Izbor za papu
paragraph_text: Dana 19. ožujka 1721. umro je papa Klement XI. Kardinal Conti sudjeluje u konklavi koja je započela s izborom pape 31. ožujka 1721. godine. Okupila su se pedeset šestorica od šezdeset osam kardinala. Odmah na početku veliki broj glasova osvojio je kardinal Fabrizio Paolucci (1651. – 1726.), državni tajnik Klementa XI., nakon čega je bečki dvor stavio veto na njegov izbor i onemogućio mu da bude izabran za papu. Kardinal Conti od prvog kruga dobiva po dva glasa. Konklave su potrajale do 8. svibnja kada je u sedamdeset petom krugu glasovanja, gotovo jednoglasno, s pedeset tri glasa izabran kardinal Conti. Odabrao si je ime Inocent XIII. u čas svome prethodniku Inocentu III., koji je također bio član obitelji Conti.